laion/Wikipedia-Exotic huggingface dataset:
יורי ברונפנברנר

יורי בּרוֹנפֶנבּרֶנֶר (באנגלית: Urie Bronfenbrenner;‏ 29 באפריל 1917 – 25 בספטמבר 2005) היה פסיכולוג התפתחותי יהודי-אמריקאי יליד רוסיה, הידוע כמפתח תאוריית המערכות האקולוגיות של התפתחות הילד. המחקר והתאוריה של ברונפנברנר הובילו לשינוי פרספקטיבה בתחום הפסיכולוגיה ההתפתחותית, בהפנותם את תשומת הלב להשפעה הרבה שיש לסביבה ולחברה על התפתחות הילד. יורי ברונפנברנר נולד בשנת 1917 במוסקבה למשפחה יהודית. כשהיה בן שש היגרה משפחתו לארצות הברית, אל פיטסבורג, פנסילבניה. כשנה לאחר מכן, עברו לאזור הכפרי של מדינת ניו יורק. אביו עבד כנוירופתולוג בבית חולים לנכים התפתחותיים במחוז רוקלנד. ברונפנברנר קיבל תואר בפסיכולוגיה ומוזיקה מאוניברסיטת קורנל באית'קה, ניו יורק, בשנת 1938. בשנת 1940 קיבל תואר שני בחינוך מהרווארד, ובשנת 1942 קיבל תואר דוקטור בפסיכולוגיה התפתחותית מאוניברסיטת מישיגן. בשנת 1979 פיתח את התאוריה של מערכות אקולוגיות. על פי התאוריה, יש לבחון את התפתחות הילד בהקשר של הסביבה בה הוא מתפתח מנקודת מבט רחבה, המתחשבת בהשפעה ההדדית של כלל ההקשרים על הילד. מודל התאוריה מומחש גרפית באמצעות חמישה מעגלי הקשרים, המקיימים יחסי גומלין זה עם זה. ברונפנברנר פרסם למעלה מ-300 מחקרים ו-14 ספרים, הוא מת בביתו באיתקה, ניו יורק, ב-25 בספטמבר 2005, בגיל 88, בשל סיבוך של סוכרת. הגישה האקולוגית בעבודה סוציאלית לב ויגוצקי תורשה, סביבה והתפתחות האדם לא נולדים אלימים - החיים הרגשיים והחברתיים של ילדים קטנים, מרים רוזנטל, ליהי גת וחנה צור, הקיבוץ המאוחד, 2008, עמוד 81, מעגלי השפעה משולבים - המודל האקולוגי להתפתחות התפתחות הילד - טבעה ומהלכה, אלן סרוף, רוברט קופר וגאני דהארט, האוניברסיטה הפתוחה, 2004, פרק 2 יורי ברונפנברנר, האקולוגיה של התפתחות האדם, אוניברסיטת הרווארד, 1979 יורי ברונפנברנר, מודלים אקולוגיים של התפתחות אנושית, 1997, באתר "שפ"ינט" יורי ברונפנברנר, באתר אנציקלופדיה בריטניקה (באנגלית)
אבן זהר

אבו מרואן עבד אל מלכ אבן אבי אלעלא אבן זהר (או בקיצור אבן זהר - ابن زهر; 1094 – 1162), הידוע בעולם המערבי בשם הלטיני Avenzoar, לפי הגייתו בלשון המסתערבית ("מוזארבית"), היה רופא ומשורר בספרד, יליד סביליה, בן למשפחה של שישה דורות של רופאים. הוא היה בן זמנו של אבן רושד ומקורב אליו, ונחשב למקור סמכות חשוב ביותר במשך מאות אחדות של שנים. הרמב"ם הרבה להסתמך עליו בעיסוקו הרפואי. פייטרו ד'אבנו, רופא איטלקי מהמאה ה-13 הושפע רבות מהעבודות של אבן זהר. ספרו החשוב ביותר של אבן זהר, שנכתב לבקשת אבן רשד בשנת 1146, "כתאב אל-תיסיר" (كتاب التيسير في المداوات والتدبير - "ספר הסבר הדברים ברפואה ובתזונה"), תורגם ללטינית ולעברית, ספר זה היה במחזור הפרסום והקריאה בלטינית עד סוף המאה ה-16 (בדפוס ונציה). הספר עוסק בריפוי באמצעות תזונה נכונה. Azar, Henry (2008). The Sage of Seville: Ibn Zuhr, His Time, and His Medical Legacy. Cairo: American University in Cairo. ISBN 9774161556. Azar, Henry A. (2008). The Sage of Seville: Ibn Zuhr, His Time, and His Medical Legacy. American Univ in Cairo Press. ISBN 9789774161551. נבדק ב-19 במאי 2013. {{cite book}}: (עזרה) Millán, Cristina Álvarez (2005). "Ibn Zuhr". In Glick, Thomas F.; Livesey, Steven John; Wallis, Faith (eds.). Medieval Science, Technology, and Medicine: An Encyclopedia. Routledge encyclopedias of the Middle Ages ; v. 11. New York: Routledge. ISBN 0415969301. מדיה וקבצים בנושא אבן זהר בוויקישיתוף Hamarneh, Sami (2008) [1970-80]. "Ibn Zuhr,Abū Marwān ʿAbd Al-Malik Ibn Abiʿl-ʿAlāʿ (Latin,Abhomjeron or Avenzoar)". Complete Dictionary of Scientific Biography. Encyclopedia.com. אבן זהר, באתר אנציקלופדיה בריטניקה (באנגלית)
טויוטה קיקאי

טויוטה קיקאי (באנגלית: TOYOTA KIKAI) היא מכונית קונספט, בתצורת מכונית מיני קופה, 3 מושבים, בעלת הנעה היברידית. את דגם ה-"טויוטה קיקאי" הציגה חברת המכוניות היפנית טויוטה בתצוגת המכוניות בטוקיו בשנת 2015. 3 מושבים קדמיים 2 דלתות צד מושב הנהג - מושב אמצעי בין 2 מושבי הצד (כולל מערכת ההיגוי) 4 גלגלים (קדמיים ואחוריים) סימטרים מנוע אחורי שני סוגי מנועים, מנוע בעירה פנימית עם מנוע חשמלי חלקים חשופים - מנוע אחורי, וחלקים קדמים של הרכב הנעה היברידית טויוטה סאי טויוטה קיקאי (newsroom.toyota) טויוטה קיקאי (core77.com/posts/41955/Toyotas) מדיה וקבצים בנושא טויוטה קיקאי בוויקישיתוף טויוטה קיקאי (2:56 דקות), יו-טיוב טויוטה קיקאי (1:47 דקות), יו-טיוב טויוטה קיקאי (3:08 דקות), יו-טיוב טויוטה קיקאי topspeed.com/cars/toyota/2015-toyota-kikai טויוטה קיקאיtoyota-global.com/showroom/toyota_design/concept_cars/gallery_kikai טויוטה קיקאיnewsroom.toyota.eu/toyota-kikai טויוטה קיקאיilandtoyota ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טויוטה קיקאי".
שבתי סבתו

הרב שבתי הכהן סבתו (נולד בי"ג באלול ה'תש"ט, 7 בספטמבר 1949) הוא רב דתי לאומי, עומד בראש מוסדות "נתיבות יוסף" במצפה יריחו, הכוללים ישיבה תיכונית בראשותו, ישיבה גבוהה ושלוחה של הישיבה התיכונית ברחובות. הוא רב בית הכנסת "היכל גבריאל" ביישוב בית אל שבו הוא מתגורר, ומייסד מיזם "התלמוד המוקלט". נולד במצרים למשפחה יהודית יוצאת ארם צובא, היא חַלֶבּ שבצפון סוריה. סבו הרב אהרן שויקה (שוויכה) היה רב בחלב ובמצרים, נצר למשפחת רבנים ידועה, והשפעתו על משפחת סבתו הייתה רבה. בילדותו עלתה משפחתו לארץ. אביו בעל השכלה תורנית ואמו בעלת השכלה כללית. אביו עמד על כך שילדיו יקבלו השכלה כללית והשכלה תורנית ולאחר מכן יחליטו על הכיוון הלימודי המועדף עליהם. הוא למד בישיבה התיכונית נתיב מאיר. לאחר שירותו הצבאי כחובש קרבי בסיני בתקופת מלחמת ההתשה, למד בישיבת מרכז הרב. כבר אז העדיף את לימוד הבקיאות על פני לימוד העיון תחילה וסיים את כל הש"ס תוך כשנה. מגמה זו הובילה אותו בשנת תשמ"ב, בהיותו ר"מ בישיבת בית אל, לפעול בקרב אברכים (ביניהם דדי גראוכר) ללימוד כל הש"ס. לאחר שבע שנים שבהן למדו תחת הדרכתו החליט על הקמת ישיבה תיכונית ברוח זו, ישיבת נתיבות יוסף. לפי עדותו, בשל ייחודיות תוכנית הלימודים שפתח – לימוד תלמוד בבלי ללא ראשונים ואחרונים – נערכה התייעצות רבנית עם הרב צבי יהודה הכהן קוק, והוא תמך בפתיחת אפשרות זו. כדי להשריש את לימוד הש"ס בהיקף (בקיאות) ייסד גם את "התלמוד המוקלט", (הש"ס המוקלט על ידי הרב שבתי סבתו) שיעורים מוקלטים על כל הש"ס (בהתחלה בקלטות, לאחר מכן בתקליטור MP3, וכיום בדיסק און קי). הרב סבתו הוציא לאור עשרות חוברות בסדרת "התלמוד החזותי" – תרשימים המסייעים בהבנת סוגיות הגמרא. החוברות מיועדות ללמידה בבתי ספר. חלק מהחוברות מוחשבו בפרויקט "התלמוד החזותי המדורג". הרב סבתו כותב שירי קודש ושלשה תקליטורים משיריו יצאו לאור בשם מִשִּׁירִי אֲהוֹדֶנּוּ. בשנת תשע"ה הוציא הרב סבתו את הסדרה ותשאני רוח, דרשות על חמישה חומשי תורה. שנה לאחר מכן יצא ספר נוסף בסדרה, על המועדים. הסדרה זיכתה את הרב סבתו ב'פרס היצירה היהודית' ע"ש הרצי"ה קוק לשנת תשע"ז. בשנת תשפ"ד הוציא לאור את ספרו "שפתי רננות", ספר נוסף בסדרת ותישאני רוח על האורות הגנוזים במזמורי התהלים. הרב סבתו בעל השקפה דתית לאומית. הוא מאמין בכוחו של הכלל אף בשאלות הנוגעות לארץ ישראל[דרושה הבהרה]. הרב סבתו נשוי לרונית, לבית משפחת עובד, ולהם שישה ילדים. בנו הרב יצחק הוא ראש הישיבה הגבוהה שבנשיאותו. דודיו (אחי אמו) היו פרופסור יצחק שוה ופרופסור יעקב שויקה. אחד מאחיו הוא ראש ישיבת מעלה אדומים והסופר הרב חיים סבתו, גיסו הוא הרב אליהו ציון סופר. שיעורי הרב שבתי סבתו באתר ישיבת בית אל שיעורי הרב שבתי סבתו באתר ישיבת נתיבות יוסף מאמרים של הרב שבתי סבתו, באתר ספריית אסיף רשימת המאמרים של שבתי סבתו, באתר רמבי"ש בנתיב ידיעת ה' שיעור של הרב סבתו, מאתר "כיפה". עוזיאל סבתו, עושים סיבוב - מוזיקה, קלטות, תרשימים ודור המסכים, במגזין ערוץ 7, 18 בפברואר 2016 שבתי בן דוד סבתו (1949-), דף שער בספרייה הלאומית כל הכתבות על הרב שבתי סבתו, באתר ערוץ 7 דביר עמר, הרב סבתו סופד: התלמוד המוקלט קם בזכות דדי גראוכר, באתר ערוץ 7, 13 בספטמבר 2023 אלישיב רייכנר, ‏"לפני הכול, צריך להקשיב לגמרא", בעיתון מקור ראשון, 26 בפברואר 2020 הרב סבתו מציג: כל הש"ס ב'דיסק און-קי' אחד!, באתר ערוץ 7 נפתלי קראוס, במקום מוזיקת "פופ" בוקע מה"ווקמן" שיעור במסכת "עירובין"..., מעריב, 17 במאי 1983, עמ' 25 כנס גבעת שמואל, באתר tickchak.co.il
טאקומה אסאנו

טאקומה אסאנו (ביפנית: 浅野拓磨; נולד ב-10 בנובמבר 1994) הוא כדורגלן יפני המשחק במיורקה מהלה ליגה הספרדית בעמדת החלוץ. לאחר שהצטיין בליגת התיכונים היפנית במדי "התיכון הטגני יוקאצ'י", ב-18 בינואר 2013 אסאנו הצטרף לסאנפרצ'ה הירושימה מליגת העל היפנית. בעונת 2013 רשם רק הופעה אחת בליגה, בעונת 2014 רשם 11 הופעות בליגה. בעונת 2015 הצליח להפוך לשחקן מפתח בהרכב הקבוצה ורשם 34 הופעות וכבש תשעה שערים ונבחר לרוקי השנה בליגה היפנית. בנוסף, זכה עם הקבוצה באליפות יפן. ב-3 ביולי 2016 אסאנו חתם בארסנל מהפרמייר ליג, אך אסאנו לא קיבל היתר עבודה. ב-26 באוגוסט 2016 הושאל לשטוטגרט מהבונדסליגה השנייה עם אופציה לשנה נוספת. בסיום העונה העפילה שטוטגרט לבונדסליגה והאופציה לעונה נוספת במועדון, מומשה. ב-23 במאי 2018 אסאנו חתם בהנובר 96. אסאנו נשר עם הנובר בתום עונת 2018/19 לבונדסליגה השנייה, ועזב את המועדון. בקיץ 2019 חתם אסאנו בפרטיזן בלגרד. אסאנו שיחק בפרטיזן במשך שתי עונות, והיה שחקן הרכב קבוע. בשתי העונות הקבוצה סיימה במקום השני, כאשר בעונת 2020/21 אסאנו אף רשם עונה אישית מצוינת כשהבקיע 18 שערי ליגה וסיים כסגן מלך השערים. בקיץ 2021 חתם אסאנו בבוכום מהבונדסליגה, בשורותיה שיחק שלוש עונות, בהן היה שחקן הרכב קבוע, אך הקבוצה הייתה קבוצת תחתית. אסאנו הבקיע במצטבר 12 שערי ליגה בשלוש עונותיו בבוכום. בקיץ 2024 עזב אסאנו את בוכום וחתם לשנתיים במיורקה מהלה ליגה הספרדית. ב-2 באוגוסט 2015 אסאנו ערך את הופעת הבכורה שלו בנבחרת יפן בהפסד 1–2 לקוריאה הצפונית במסגרת גביע מזרח אסיה. ב-3 ביוני 2016 אסאנו הבקיע את שער הבכורה שלו בנבחרת בניצחון 2–7 נגד בולגריה במסגרת גביע קירין. אסאנו השתתף עם הנבחרת באולימפיאדת ריו דה ז'ניירו (2016), בו הודחה יפן כבר בשלב הבתים. נכלל בסגל נבחרת יפן לטורניר מונדיאל 2022. בטורניר זה אסאנו הבקיע שער ניצחון בשלב הבתים מול גרמניה, שבדיעבד גרם להדחתה המפתיעה של גרמניה כבר בשלב הבתים. אסאנו ויפן הודחו במונדיאל זה בשמינית הגמר מול קרואטיה לאחר בעיטות הכרעה, כשאסאנו היה היפני היחיד שהבקיע את הבעיטה שלו. נכלל בסגל נבחרת יפן לטורניר גביע אסיה 2023. אסאנו ויפן הודחו בטורניר זה ברבע הגמר מול איראן. סנדרס הירושימה ליגת העל היפנית: 2013, 2015 הסופר קאפ היפני: 2013, 2014, 2016 שטוטגרט הבונדסליגה השנייה: 2016/2017 נבחרת יפן גביע אסיה בכדורגל עד גיל 23: 2016 אישיים רוקי העונה בליגת העל היפנית: 2015 מדיה וקבצים בנושא טאקומה אסאנו בוויקישיתוף טאקומה אסאנו, ברשת החברתית אקס (טוויטר) טאקומה אסאנו, ברשת החברתית אינסטגרם טאקומה אסאנו, באתר Transfermarkt טאקומה אסאנו, באתר Fussballdaten.de (בגרמנית) טאקומה אסאנו, באתר Soccerway טאקומה אסאנו, באתר BDFutbol טאקומה אסאנו, באתר WorldFootball.net טאקומה אסאנו, באתר National Football Teams טאקומה אסאנו, באתר FootballDatabase.eu טאקומה אסאנו, באתר ESPN Hajime Moriyasu announces Japan squad for World Cup באתר The Japan Times, ‏ 1 בנובמבר 2022 (באנגלית) 🔹𝗦𝗔𝗠𝗨𝗥𝗔𝗜 𝗕𝗟𝗨𝗘🔹⚽メンバー発表⚽ בחשבון הטוויטר הרשמי של התאחדות הכדורגל היפנית, 1 בינואר 2024 (ביפנית)
Master of Magic

Master of Magic הוא משחק אסטרטגיה ממוחשב מבוסס תורים, שהופץ בידי חברת Microprose בשנת 1994 ופותח בידי חברת סימטקס, שפיתחה גם את משחק המחשב הדומה Master of Orion. המשחק מזכיר מאוד בסגנונו את Civilization, אך ברקע של עולם פנטזיה, ותוך שימוש מסיבי בקסמים, בגיבורים, גזעים שונים בעלי יכולות שונות ושני עולמות שמחוברים זה לזה. המשחק סבל מבאגים רבים (וגם בגרסתו החדשה ביותר עדיין סובל), אך למרות זאת הוא זכה להצלחה לא קטנה ולאורך חיים מרשים - גם בימינו ניתן למצוא רבים המשחקים בו. המשחק יועד במקור למערכת ההפעלה DOS. למרות שניתן להריץ אותו גם על גרסאות חדשות של חלונות, הדרך הנוחה ביותר לשחק בו כיום היא באמצעות אמולציה. Master of Magic, באתר PCGamingWiki (באנגלית)
גביע הפדרציה 2006

גביע הפדרציה 2006 הייתה התחרות ה-44 לנבחרות טניס נשים. היא אורגנה על ידי פדרציית הטניס הבינלאומית. תחרויות אזוריות החלו באפריל 2006 ומשחק הגמר הסתיים ב-17 בספטמבר 2006. נבחרת איטליה ניצחה במשחק הגמר את נבחרת בלגיה וזכתה בגביע בפעם הראשונה בתולדות הנבחרת. מתכונת התחרות הייתה זהה למתכונת שהייתה בסוף שנות ה-90. כל המפגשים כללו 5 משחקים. בית עולמי א' כלל 8 קבוצות ובית עולמי ב' כלל 8 קבוצות. יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה). לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2006. בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב': צרפת ורוסיה נותרו בבית עולמי א' צ'כיה וקרואטיה המשיכו לשחק בבית עולמי ב' סין ויפן עלתה לבית עולמי א' אוסטריה וגרמניה ירדה לבית עולמי ב' בנבחרת ישראל השתתפו אנה סמשנובה, ציפי אובזילר ושחר פאר. הנבחרת החלה את השתתפותה בבית אזורי אירופה/אפריקה דרג א'. התחרויות נערכו בבולגריה באפריל 2006. הנבחרת שיחקה בבית ד' וסיימה אותו במקום הראשון. כתוצאה מכך הנבחרת המשיכה ושיחקה נגד סרביה ומונטנגרו. היא ניצחה 2:1 והתקדמה לפלייאוף עליה לבית עולמי ב'. אינדונזיה לא התייצבה למשחק ונבחרת ישראל עלתה לבית עולמי ב'. נתוני משחק הגמר
גביע הפדרציה 2007

גביע הפדרציה 2007 הייתה התחרות ה-45 לנבחרות טניס נשים. היא אורגנה על ידי פדרציית הטניס הבינלאומית. תחרויות אזוריות החלו באפריל 2007 ומשחק הגמר הסתיים ב-16 בספטמבר 2007. נבחרת רוסיה ניצחה במשחק הגמר את נבחרת איטליה וזכתה בגביע בפעם השלישית בתולדות הנבחרת. הייתה זו זכייתה השלישית בתקופה של ארבע שנים. מתכונת התחרות הייתה זהה למתכונת של העונה הקודמת. כל המפגשים כללו 5 משחקים. בית עולמי א' כלל 8 קבוצות ועוד 8 קבוצות היו בבית עולמי ב'. יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה). לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2008. בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב': ספרד וסין נותרו בבית עולמי א' צ'כיה ואוסטריה המשיכו לשחק בבית עולמי ב' ישראל וגרמניה עלו לבית העולמי א' יפן ובלגיה ירדו לבית העולמי ב' בנבחרת ישראל השתתפו אנה סמשנובה, ציפי אובזילר ושחר פאר. הנבחרת החלה את השתתפותה בבית עולמי ב'. הנבחרת שיחקה בקאמלופס נגד קנדה. היא ניצחה 3:2 והתקדמה לפלייאוף לבית עולמי א'. המשחק מול אוסטריה נערך בלינץ והסתיים בניצחון של הנבחרת 4:1. נבחרת ישראל עלתה לבית עולמי א'. מדיה וקבצים בנושא גביע הפדרציה 2007 בוויקישיתוף נתוני משחק הגמר
נבחרת גביע הפדרציה של סין

נבחרת גביע הפדרציה של סין היא נבחרת הטניס של סין המשחקת בגביע הפדרציה העולמי ומורכבת משחקניות הטניס הבכירות שלה. הישג השיא של הנבחרת היה בהשתתפות בבית עולמי א' בשמך שלוש שנים 2007-2009. סין משחקת בגביע הפדרציה החל משנת 1981. נכון לשנת 2022 שיחקה סין מאז תחילת השתתפותה בגביע הפדרציה 156 משחקים בינלאומיים, בהם ניצחה 99 מפגשים. הדירוג הנוכחי של נבחרת הרפובליקה העממית של סין בדירוג נבחרות הנשים של גביע הפדרציה, הוא המקום ה-23 בעולם, נכון ל-15 באפריל 2024, ללא שינוי לעומת דירוג קודם. 1981 : סיבוב 2 1982 : סיבוב 2 1983 : סיבוב 2 1984 : סיבוב 1 1985 : סיבוב 2 1986 : סיבוב 1 1987 : סיבוב 1 1988 : סיבוב 1 1989 : סיבוב 1 1990 : סיבוב 1 1991 : סיבוב 2 1992 : סיבוב 1 1993 : סיבוב 2 1994 : סיבוב 1 1995 : אזור אסיה/אוקיאניה 1996 : אזור אסיה/אוקיאניה 1997 : אזור אסיה/אוקיאניה 1998 : אזור אסיה/אוקיאניה 1999 : אזור אסיה/אוקיאניה 2000 : אזור אסיה/אוקיאניה 2001 : אזור אסיה/אוקיאניה 2002 : אזור אסיה/אוקיאניה 2003 : אזור אסיה/אוקיאניה 2004 : אזור אסיה/אוקיאניה 2005 : בית עולמי ב' 2006 : אזור אסיה/אוקיאניה 2007 : רבע גמר 2008 : חצי גמר 2009 : רבע גמר 2010 : בית עולמי ב' 2011 : אזור אסיה/אוקיאניה 2012 : אזור אסיה/אוקיאניה 2013 : אזור אסיה/אוקיאניה 2014 : אזור אסיה/אוקיאניה 2015 : אזור אסיה/אוקיאניה 2016 : אזור אסיה/אוקיאניה 2017 : אזור אסיה/אוקיאניה 2018 : אזור אסיה/אוקיאניה 2019 : אזור אסיה/אוקיאניה 2020-21 : אסיה/אוקיאניה 2022 : אסיה/אוקיאניה נבחרת טניס הנשים של סין - דף הנבחרת מאתר גביע הפדרציה דירוג נבחרות הנשים של גביע הפדרציה באתר הפדרציה הבינלאומית לטניס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
פרס באפט"א לשחקנית הטובה ביותר בתפקיד משנה

השחקנית הטובה ביותר בתפקיד משנה (באנגלית: Best Actress in a Supporting Role) הוא פרס המוענק מדי שנה על ידי האקדמיה הבריטית לאמנויות הקולנוע והטלוויזיה (BAFTA) במסגרת פרסי באפט"א לקולנוע לשחקנית המשנה המצטיינת בסרט קולנוע. הפרס מוענק החל משנת 1968. עד 1999 היו ארבע מועמדות לפרס, ומאז יש חמש מועמדות.  † – מסמל שהשחקנית זכתה גם בפרס אוסקר לשחקנית המשנה הטובה ביותר ‡ – מסמל שהשחקנית הייתה מועמדת גם לפרס אוסקר לשחקנית המשנה הטובה ביותר "2022 EE British Academy Film Awards: Nominations". BAFTA (באנגלית אמריקאית). ארכיון מ-2022-02-03. נבדק ב-2022-02-03. אלון פרוכטר, "במערב אין כל חדש" מוביל את רשימת המועמדים לטקס פרסי הבאפט"א, באתר כאן – תאגיד השידור הישראלי, 19 בינואר 2023
בדפורד פארק

שכונת בדפורד פארק היא פרוור של העיר טורונטו באונטריו שבקנדה. פיתוח האזור החל בתקופה בה החקלאים העושים את דרכם לשוק בעיר עצרו בו. שם השכונה ככל הנראה נובע משמו של מלון בדפורד פארק אשר נפתח בשנת 1873 בפינה הדרום-מערבית של רחוב יאנג ושדרות פיירלון, צפונית לשדרות לורנס. בשנת 1890 בדפורד פארק צורפה ביחד עם הכפרים אגלינטון ודייוויסויל שמדרומה לעיר צפון טורונטו. באותה שנה, הגיע קו רכבת ראשון לאזור ובכך עודד את פיתוח השכונה. רבים מהבתים באזור נבנו בין 1890 ו-1940. בדפורד פארק תוכננה כשכונה עבור המעמד הבינוני והבתים בה הם צמודי קרקע כאשר חלקם הם בתים דו-משפחתיים. עם המעבר של מועדון הגולף רוזדייל בשנת 1909 מצפון-מזרח לבדפורד החלה השכונה למשוך אוכלוסייה מבוססת יותר. זה הביא לעליית מחירי הבתים בבדפורד פארק. רחובותיה השקטים, יופייה והנוי בה, בתי הספר, הפארקים, הקרבה לכביש 401 ותחנת הרכבת התחתית לורנס משכו לשכונה אנשי מקצוע צעירים בעלי משפחות לשכונה. רבים מהבתים המקוריים עדיין עומדים על תילם ושופצו ברבות השנים. בתים רבים אחרים בשכונה הוחלפו בבתים מודרניים. רחוב יאנג חוצה את בדפורד פארק. גבולה הצפוני הוא שדרות ברוק בצד המערבי של יאנג ושדרות סנודן ממזרח ליאנג. שדרות לורנס הן גבולה הדרומי של השכונה. הגבול המזרחי הוא שדרות רונן. ורחוב אווניו הוא גבולה המערבי. בשנת 2011, חיו 4,599 אנשים בבדפורד פארק, 2,260 זכרים ו-2,375 נקבות. 53% מהם היו דור שלישי או יותר בקנדה, 26.2% היו דור שני ו-20.7% היו הדור הראשון (מהגרים). בשנת 2006, חיו בשכונה 4,360 התושבים, 2,105 גברים ו-2,220 נשים. בשנים האחרונות חלה מגמה של גידול בהכנסות של תושבי בדפורד פארק. בעבר אכלסה בעיקר תושבים ממעמד הביניים אך עם הגידול במחירי הדיור בטורונטו ההכנסה הממוצעת עלתה מאוד. ב-2006, ההכנסה החציונית לתושב הייתה $46,894 ובשנת 2011  ההכנסה החציונית לתושב עלתה ל-$58,658. ההכנסה החציונית למשק הבית עלתה מ-$110,818 בשנת 2006 ל-$147,212 ב-2011.
אגם השמיים

אגם השמיים (בהנגול: 천지, תעתיק: צ'נג'י בסינית: 天池, בפין-יין: תעתיק: טיאנצ'י) הוא אגם קלדרה הנמצא בגבול בין מנצ'וריה שבסין לבין קוריאה הצפונית. האגם שוכן בתוך לועו של ההר הוולקני פאקטו, חלקו נמצא במחוז רייאנגאנג בקוריאה הצפונית וחלקו במחוז ג'ילין בצפון-מזרח סין. הקלדרה המכילה את האגם נוצרה בהתפרצות געשית בשנת 946 לספירה, המכונה "התפרצות המילניום" עקב כך שהייתה אחת משלוש ההתפרצויות הגעשיות הגדולות והאלימות שאירעו בהיסטוריה המתועדת. רומו של האגם הוא 2,189.1 מטר מעל פני הים. האגם משתרע על שטח של 9.82 קמ"ר עם אורך לכיוון דרום-צפון באורך 4.85 ק"מ ואורכו לכיוון מזרח-מערב 3.5 ק"מ. העומק הממוצע של האגם הוא 213 מטר ועומקו המרבי 384 מטר. בדרך כלל מכוסה האגם קרח מאמצע אוקטובר עד אמצע יוני. התעמולה הצפון-קוריאנית טוענת כי קים ג'ונג-איל נולד על ההר ליד האגם. על פי אגדה זו, ביום לידתו בפברואר הקפוא, זרחה השמש, הפציעה קשת בענן והאביב החל. בהתאם לתפישה זו, סוכנות הידיעות של קוריאה הצפונית דיווחה שכאשר הוא מת, הקרח על אגם נסדק "בקול רם כל כך, זה היה נדמה כאילו השמים והארץ רעדו". על פי האגדה, אגם השמיים הוא גם ביתה של מפלצת טיאנצ'י (Tianchi). ב-6 בספטמבר 2007 צילם ז'ו יונשנג (מנהל מרכז החדשות של תחנת טלוויזיה המנוהלת בידי המשרד האחראי על שמורת הטבע על הר צ'אנגבאישאן, ג'ילין) סרטון באורך של כ-20 דקות שבו נראים 6 יצורים דמויי טורפים ימיים הדומים לתיאור המפלצת של אגם השמיים, ליד הגבול עם קוריאה הצפונית. הוא שלח תמונות של היצורים דמויי המפלצת מלוך נס ללשכה המחוזית בג'ילין של השינחואה. אחת מהתמונות הראתה את היצורים שוחים בשלושה זוגות במקביל. תמונה אחרת הראתה אותם מעלים אדווה בתוך האגם. חצי האי הקוריאני מדיה וקבצים בנושא אגם השמיים בוויקישיתוף Horn, Susanne; Schmincke, Hans-Ulrich (2000). "Volatile emission during the eruption of Baitoushan Volcano (China/North Korea) ca. 969 AD". Bulletin of Volcanology. 61 (8): 537–555. doi:10.1007/s004450050004. "Mount Changbai Sets Two Guinness Records". People's Daily. 2000-08-11. Kim Jong-il death: 'Nature mourns' N Korea leader "Chinese monster rivals Nessie". BBC Newsround. 2003-07-31. English.people.com, 'Tianchi monster' caught on film
יחסי ארצות הברית – סיירה לאון

יחסי ארצות הברית–סיירה לאון הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית והרפובליקה של סיירה לאון. יחסי ארצות הברית עם סיירה לאון החלו בפעולות מיסיון במהלך המאה התשע עשרה. ב-1959, פתחה ארצות הברית קונסוליה בפריטאון והעלתה אותה לדרג של שגרירות כאשר סיירה לאון זכתה בעצמאות מהממלכה המאוחדת ב-1961. על פי מחלקת המדינה של ארצות הברית, היחסים הדיפלומטיים של ארצות הברית עם סיירה לאון מתוארים כ"לבביים", עם קשרים אתניים בשתי המדינות המקבלות את ההיסטוריה הבילטרלית באופן הולך וגובר. אלפי תושבים ממוצא סיירה-לאוני מתגוררים כיום בארצות הברית. בתחום הכלכלי, בשנת 2006, סך הסיוע הדו-צדדי של ארצות הברית לסיירה לאון בכל הקטגוריות עמד על 29.538 מיליון דולר אמריקני. הסיוע האמריקני התמקד בגיבוש השלום, הדמוקרטיה וזכויות האדם, החינוך והבריאות, ובמיוחד במאבק באיידס ופיתוח משאבי אנוש. נכון למרץ 2014, שגריר ארצות הברית בסיירה לאון הוא ג'ון הובר. שגריר סיירה לאון בארצות הברית הוא אייץ'. אי. בוקארי קורטו סטיבנס. סיירה לאון מחזיקה בשגרירות אשר בוושינגטון די. סי. יחסי החוץ של ארצות הברית יחסי ארצות הברית–גמביה מדיה וקבצים בנושא יחסי ארצות הברית – סיירה לאון בוויקישיתוף "Embassy of Sierra Leone". Sierra Leone government. 2008-04-11. נבדק ב-2008-04-13.
בורכאן 2

בורכאן 2 (בערבית: بركان ٢, שפירושו הר געש; בתעתיק מדויק: ברכאן 2), שמכונה לעיתים גם "בורכאן H-2" ו"בורכאן 2H", הוא טיל בליסטי נייד לטווח בינוני, מבוסס דלק נוזלי, המשמש את החות'ים בתימן. לאחר סיום פיתוח הטיל "בורכאן 1" החלו החות'ים בפיתוח הטיל "בורכאן 2", שהוצג לראשונה ב-2 בספטמבר 2016. בורכאן 2 מגיע לטווח של מעל 1,000 ק"מ, ויש המעריכים שהוא יכול להגיע לטווח של עד 1,400 ק"מ (870 מייל), ושהוא מבוסס על משפחת טילי הסקאד. לטענת ערב הסעודית, הטיל פותח בעזרת התעשייה האיראנית. בורכאן 2 נמצא בשירות מבצעי מפברואר 2017. הוא נחשף בעת שיגור הטיל על ידי הכוחות החות'יים לעבר ערב הסעודית. שיגור נוסף תועד במאי 2017 לעבר סעודיה, שעות לפני ביקור נשיא ארצות הברית דונלד טראמפ במדינה. הטיל יורט על ידי מערכת פטריוט, ובתגובה לירי תקפו מטוסי הקואליציה הערבית, שמובילה סעודיה בתימן, יעדים באזור בירת תימן - צנעא. ב-22 ביולי 2017 שוגר טיל מאותו הדגם לעבר העיר ינבוע שבערב הסעודית. ב-5 בנובמבר 2017 שוגר טיל נוסף לעבר ריאד, בירת ערב הסעודית. הטיל יורט על ידי מערכת פטריוט, ורסיסיו נפלו ליד נמל התעופה הבינלאומי ריאד המלך ח'אלד שבפאתים הצפוניים של העיר ולא גרם לנפגעים. בתגובה לירי טענה סעודיה כי זו "פעולה מלחמתית והכרזת מלחמה". בנוסף האשימה ערב הסעודית את איראן בתמיכה בתקיפה, בהעברת הטילים, ושהטיל שוגר על ידי כוחות חזבאללה. זו הפעם הראשונה שטיל מתימן פגע בבירה הסעודית, אם כי לא הטיל הראשון ששוגר לעבר שטח סעודי. ב-19 בדצמבר 2017 שוגר טיל נוסף לעבר ריאד. הטיל יורט. בדר 1 בדר 3 Yemen's Houthis fire ballistic missile at Riyadh. Edroos F. Al Jazeera. November 5, 2017 Retaliatory missile launched at Riyadh airport was Borkan H2, Yemen says. November 5, 2017 Saudi Arabia intercepts ballistic missile over capital. Lister T, Albadran A, Al-Masmari H, Sirgany SE, Levenson E. CNN. November 4, 2017 ערב הסעודית: המורדים מתימן שיגרו טיל לעבר מכה, באתר וואלה, 28 באוקטובר 2016 Yemen unviels Borkan-2 (Volcano-2) Ballistic missile Gulf of Aden Security Review רועי קייס, צפו: טיל שוגר מתימן לריאד לפני נחיתת טראמפ, באתר ynet, 21 במאי 2017 Yemen targets Saudi oil refinery with ballistic missile,‏ yemen press,‏ 23 ביולי 2017 בהלה בסעודיה: טיל בליסטי שוגר לעבר שדה התעופה של ריאד, 5 בנובמבר 2017 סעודיה: "חימוש התימנים בטילים איראנים - התגרות צבאית", באתר ישראל היום, 6 בנובמבר 2017 Yemen rebel ballistic missile 'intercepted over Riyadh',‏ BBC, 19 בדצמבר 2017
שחפת עמידה

שחפת עמידה (MDR-TB) היא סוג של שחפת (TB), זיהום הנגרם על ידי חיידקי tuberculosis בעלי עמידות לטיפול לפחות לשתי תרופות  הקו הראשון החזקות נגד שחפת, איזוניאזיד וריפמפיצין. כמה צורות של שחפת פיתחו עמידות גם בפני תרופות הקו השני, והן נקראות "שחפת עמידה ביותר" (XDR-TB). טיפול בשחפת עמידה יקר משמעותית מטיפול בשחפת "רגילה", עלול לעלות כ-$150,000 לחולה ויכול להארך כשנתיים. בנוסף, למרות ששיעורי ההצלחה בטיפול בשחפת הם למעשה מוחלטים (100%), במקרי שחפת עמידה, למרות טיפול שעור התמותה עומד על 39%. MRSA "Diagnosis and notification of multidrug-resistant TB" (PDF). WHO MDR TB Factsheet. נבדק ב-7 דצמ' 2016. {{cite web}}: (עזרה) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.